wickkiey/tamil-wikipedia-markdown huggingface dataset:
# கிருட்டிணா கிருபளானி


**கிருட்டிணா கிருபளானி (Krishna Kripalani)** (1907 செப்டம்பர் 29 - 1992 ஏப்ரல் 27) இவர் ஓர் இந்திய சுதந்திர போராட்ட வீரரும், எழுத்தாளரும் மற்றும் நாடாளுமன்ற உறுப்பினருமாவார். இவர்,இரவீந்திரநாத் தாகூர், மகாத்மா காந்தி மற்றும் இந்திய இலக்கியங்கள் குறித்து ஏராளமான புத்தகங்களை எழுதினார்.  

இராம்சந்த் பி. கிருபளானியின் மகனான கிருட்டிணா 1907 செப்டம்பர் 29 அன்று கராச்சியில் பிறந்தார். கராச்சி மற்றும் ஐதராபாத்தில் இருந்து தனது ஆரம்பக் கல்வியை முடித்த இவர் , மும்பை பல்கலைக்கழகத்தில் பட்டம் பெற்றார். பின்னர், இவர் உயர் படிப்புக்காக லண்டனுக்குச் சென்றார். வரலாறு, பொருளாதாரம், அரசியல் அறிவியல், சட்டம் மற்றும் மானுடவியல் ஆகியவற்றிற்காக லிங்கனின் விடுதியிலும் இலண்டன் பொருளியியல் பள்ளியிலும் படித்தார்.  

## சுதந்திர இயக்கம் மற்றும் சாந்திநிகேதன்
நாட்டிற்கு திரும்பி, ஆரம்பத்தில் 1931 இல் கராச்சியில், இவர் லாகூரில் சட்டப் பயிற்சி செய்யத் தொடங்கினார். இருப்பினும், இவர் சுதந்திர இயக்கத்தில் பங்கேற்றதற்காக கைது செய்யப்பட்டார். அது இவரது சட்ட வாழ்க்கையை குறைத்தது. அந்த நேரத்தில், இவர் பெங்காலியைக் கற்க ஆர்வமாக இருந்தார். சிறையில் இருந்து விடுவிக்கப்பட்ட பின்னர் இவர் அந்த நோக்கத்துடன் சாந்திநிகேதனுக்கு சென்றார். இரவீந்திரநாத் தாகூர் இவரை மிகவும் கவர்ந்ததால், இவருக்கு விஸ்வ பாரதியில் விரிவுரையாளர் பதவியை வழங்கினார். கிருபளானி 1933 முதல் 1946 வரை விஸ்வ பாரதிக்காக பணியாற்றினார்.  

1969 ஆம் ஆண்டில் பத்ம பூசண் விருது வழங்கி கௌரவிக்கப்பட்டார். 1974 முதல் 1980 வரை மாநிலங்களவையில் நியமன உறுப்பினராக இருந்தார். சாகித்திய அகாதமி 1954இல் நிறுவப்பட்டது . கிருட்டிணா கிருபளானி அதன் முதல் செயலாளராக நியமிக்கப்பட்டு 1971 வரை இருந்தார். அதன்பிறகு, சிம்லாவில் உள்ள தேசிய புத்தக அறக்கட்டளையில் பணியாற்றினார். இவர்களுக்கு குழந்தைகள் இல்லை. ஓய்வுக்குப் பிறகு, இவர் சாந்திநிகேதனில் குடியேறி, 1992 ஏப்ரல் 27, அன்று இறந்தார்.
# இமான்சு ராய்



**இமான்சு ராய் (Himanshu Rai)** (1892 -16 மே 1940) இந்திய சினிமாவின் முன்னோடிகளில் ஒருவரான இவர் நடிகை தேவிகா ராணியுடன் சேர்ந்து 1934 ஆம் ஆண்டில்பம்பாய் டாக்கீஸ் என்ற திரைப்பட தயாரிப்பு அரங்கத்தை நிறுவியவர் என அறியப்படுகிறார். காடஸ் (1922), *தி லைட் ஆஃப் ஆசியா* (1925), *ஷிராஸ்* (1928), *எ த்ரோ ஆஃப் டைஸ்* (1929) மற்றும் *கர்மா* (1933) உள்ளிட்ட பல திரைப்படங்களுடன் இவர் தொடர்பு கொண்டிருந்தார். தேவிகா ராணியை (1908-1994) திருமணம் செய்து கொண்டார்.  

## சுயசரிதை
ஒரு பிரபுத்துவ **பெங்காலி ** குடும்பத்தில் பிறந்த இவர் தனது பள்ளிப்படிப்பிற்காக சாந்திநிகேதனில் பல ஆண்டுகள் கழித்தார். கொல்கத்தாவிலிருந்து சட்டப் பட்டம் பெற்ற பிறகு, இவர் ஒரு வழக்கறிஞராக இலண்டன் சென்றார். அங்கு நாடக ஆசிரியரும் திரைக்கதை எழுத்தாளருமான நிரஞ்சன் பாலை சந்தித்தார்.  

அந்தச் சந்திப்பு பிரான்ஸ் ஓஸ்டனுடன் இணைந்து *தி லைட் ஆஃப் ஆசியா* என்ற திரைப்படத்தை உருவாக்க வழிவகுத்தது. இந்த படத்தில் ராய் ஒரு முக்கிய நடிகராகவும் இருந்தார். *பிரபஞ்ச பாஷ்* என்ற தனது மூன்றாவது படத்தைத் தயாரிக்கும் போது, நோபல் பரிசு பெற்ற இரவீந்திரநாத் தாகூரின் பேத்தியான தேவிகா இராணியை காதலித்து மணந்து கொண்டார்.  

## பம்பாய் டாக்கீஸ்

*பம்பாய் டாக்கீஸ்* என்ற திரைப்பட தயாரிப்பு அரங்கத்தில், ராய் சசாதர் முகர்ஜியுடன் கூட்டுசேர்ந்தார். மேலும் முகர்ஜியின் மைத்துனர் அரங்கத்தில் தொழில்நுட்ப வல்லுநராக பணியாற்றினார். ஒரு படத்தில் இவரது மனைவியுடன் நடித்த நஜம் உல் அசன் என்ற நடிகருக்கும் இடையிலான காதல் தொடர்புகள் இருப்பதாக சந்தேகித்து, அவரை அப்படத்திலிருந்து நீக்கிவிட்டு தன்னுடைய உறவினர் அசோக் குமாரை அந்தப் பாத்திரத்தில் நடிக்க வைத்தார். இதன் பிறகு அசோக் குமார் திரைப்படங்களில் வெற்றிகரமான ஒரு வாழ்க்கையைப் பெற்றார்.  

ராய் இறந்த பிறகு, திரைப்பட அரங்கின் கட்டுப்பாட்டிற்கு ஒரு போராட்டம் ஏற்பட்டது. இவரது மனைவி தேவிகா ராணி சஷாதர் முகர்ஜியுடன் மோதலில் ஈடுபட்டார். இந்த கால கட்டத்தில் 1943 இல் அரங்கத்தின் மிகப்பெரிய வெற்றியான *கிஸ்மெட்* என்ற படத்தை தயாரித்தார். பின்னர் முகர்ஜி தனியே பிரிந்து பிலிமிஸ்தான் ஸ்டுடியோ என்ற ஒரு திரைப் பட படபிடிப்பு அரங்கத்தை கூட்டாக உருவாக்கினார்.  

1945ஆம் ஆண்டில், தேவிகா ராணி உருசியரும் மற்றும் இந்திய ஓவியருமான இசுவேதோசுலாவ் ரோரிக்கை என்பவரை திருமணம் செய்து கொண்டு பெங்களூருவில் வாழத் தொடங்கினார். இதன் பின்னர் பம்பாய் டாக்கீசின் புகழ் மெதுவாக மங்கத் துவங்கியது. அசோக் குமார் மற்றும் முகர்ஜி ஆகியோர் பம்பாய் டாக்கீஸை புதுப்பிக்க முயன்றனர். *மஹால்* என்ற ஒரு பெரிய வெற்றிப் படத்தைத் தயாரித்தனர். இறுதியில் அரங்கம் மூடப்பட்டது.
# மொத்த தேசிய வருமானம்


**மொத்த தேசிய வருமானம்** (**gross national income** (**GNI**), முன்னர் இதனை (**மொத்த தேசிய உற்பத்தி** (**gross national product** (**GNP**) என அழைக்கப்பட்டது. இதனை சுருக்கமாகக் கூறினால், ஒரு நாட்டின் மொத்த உள்நாட்டு உற்பத்தியுடன், வெளிநாடுகளிலிருந்து பலவவகையில் ஈட்டப்படும் வருமானத்துடன் கூட்டி வரும் தொகையுடன், வெளிநாடுகளுக்கு பலவகைகளில் செலுத்தப்படும் பணத்தை கழித்தால் வரும் தொகையே மொத்த தேசிய வருமானம் ஆகும்.(Todaro & Smith, 2011: 44).  

மொத்த தேசிய வருமானத்துடன், மொத்த உள்நாட்டு உற்பத்தியை ஒப்பிடுவது என்பது ஒரு நாட்டின் மொத்த உள்நாட்டு உற்பத்தி எந்த அளவிற்கு உள்நாட்டு அல்லது சர்வதேச நடவடிக்கைகளை குறிக்கிறது என்பதைக் காட்டுகிறது. சர்வதேச புள்ளிவிவரங்களில் மொத்த தேசிய வருமானம் எனும் சொல்லால், படிப்படியாக ஜி.என்.பி எனப்படும் மொத்த தேசிய உற்பத்தி எனும் சொல் நீக்கப்பட்டது. கருத்தியல் ரீதியாக இரண்டு சொற்களும் ஒரே மாதிரியாக இருக்கும்போது, அது வித்தியாசமாக கணக்கிடப்படுகிறது.  
ஐரோப்பிய ஒன்றியத்தின் வரவு-செலவு திட்டத்தில், சொந்த பங்களிப்புகளின் மிகப்பெரிய பகுதியை கணக்கிடுவதற்கான அடிப்படையாக மொத்த தேசிய வருமானம் விளங்குகிறது.  

## மொத்த தேசிய வருமானம் மற்றும் மொத்த உள்நாட்டு உற்பத்திக்கான ஒப்பீடு
**மொத்த தேசிய வருமானம் மற்றும் மொத்த தேசிய உற்பத்தியின் ஒப்பீடு**

| value (a) | a - GDP | value (b) | b - GDP |  |  |  |
| --- | --- | --- | --- | --- | --- | --- |
| 1 | 20,636,317 | -267,153 | 20,837,347 | 344,239 | 20,544,343 |  |
| 2 | 13,181,372 | 175,082 | 13,556,853 | -44,951 | 13,608,151 |  |
| 3 | 5,226,599 | -123,267 | 5,155,423 | 156,212 | 4,971,323 |  |
| 4 | 3,905,321 | 146,841 | 4,058,030 | 58,783 | 3,947,620 |  |
| 5 | 2,777,405 | 130,590 | 2,816,805 | -60,242 | 2,855,296 |  |
| 6 | 2,752,034 | 39,806 | 2,840,071 | 37,660 | 2,777,535 |  |
| 7 | 2,727,893 | 124,576 | 2,691,040 | 39,230 | 2,718,732 |  |
| 8 | 2,038,376 | -51,486 | 2,106,525 | -28,268 | 2,083,864 |  |
| 9 | 1,902,286 | 64,182 | 1,832,170 | 4,172 | 1,885,482 |  |
| 10 | 1,665,565 | 54,417 | 1,694,054 | -21,265 | 1,713,341 | } |
# ஜிதேந்திர பிரசாதா


**ஜிதேந்திர பிரசாதா (Jitendra Prasada)** (1938 நவம்பர் 12- 2006 சனவரி 16 ) ஓர் இந்திய அரசியல்வாதியான இவர் இந்திய தேசிய காங்கிரசின் முன்னாள் துணைத் தலைவராக இருந்தார். 1991இல் ராஜீவ் காந்தி மற்றும் 1994இல் பி.வி.நரசிம்ம ராவ் போன்ற இந்தியாவின் இரண்டு பிரதமர்களின் அரசியல் ஆலோசகராகவும், இருந்தார்.  

பிரசாத் , 2000 நவம்பர் 9, அன்று காங்கிரசு கட்சியின் தலைவர்த் தேர்தலில் சோனியா காந்திக்கு எதிராகப் போட்டியிட்டார். ஆனால் இவர் தோற்கடிக்கப்பட்டார். இவர் 2001 சனவரி 16 அன்று புதுடில்லியில் நோயால் இறந்தார். நைனித்தால், செர்வுட் கல்லூரி, இலக்னோ கொல்வின் தாலுக்தார் கல்லூரி போன்ற கல்வி நிறுவனங்களிலும் பயின்றார். இவர் 1973 சனவரி 27, அன்று காந்தா என்பவரை மணந்தார். இந்த தம்பதியருக்கு ஜிதின் பிரசாதா என்ற மகனும், ஜானவி என்ற மகளும் உள்ளனர். ஜிதேந்திர பிரசாத்தின் குடும்பம் சாஜகான்பூரின் பிரசாத் பவனில் வசிக்கிறது.  

## அரசியல் வாழ்க்கை
பிரசாத் 1970இல் உத்தரபிரதேச சட்ட மேலவையின் உறுப்பினராக அரசியலில் நுழைந்தார். ஷாஜகான்பூர் தொகுதியில் இருந்து 1971இல் 5 வது மக்களவைக்கு தேர்ந்தெடுக்கப்பட்டார். அதே தொகுதியில் இருந்து 1980 மற்றும் 1984 ஆம் ஆண்டுகளில் மக்களவைக்கு மீண்டும் தேர்ந்தெடுக்கப்பட்டார். 1994 முதல் 1999 வரை மாநிலங்களவையில் உறுப்பினராக இருந்தார். சாஜகான்பூர் தொகுதியில் இருந்து 1999இல் மீண்டும் 13 வது மக்களவைக்கு தேர்ந்தெடுக்கப்பட்டார்.
# சோபெக்நெபரு



**அரசி சோபெக்நெபரு** (**Sobekneferu**) *சோபெக்* எனற எகிப்திய மொழி சொல்லிற்கு பேரழகி எனப்பொருளாகும். பண்டைய எகிப்தின் இரண்டாம் இடைநிலைக் காலத்தின் போது பண்டைய எகிப்தை ஆண்ட பனிரெண்டாம் வம்சத்தின் இறுதி அரசி ஆவார். மன்னர் நான்காம் அமெனம்ஹத்த்தின் பட்டத்தரசியான சோபெக்நெபரு எகிப்தை கிமு 1806 முதல் 1802 முடிய 4 ஆண்டுகள் மட்டுமே எகிப்தை ஆண்டார். இவரது கல்லறைப் பிரமிடு, வடக்கின் மஸ்குனா உள்ளதாக தொல்லியல் அறிஞர்கள் கருதுகிறார்கள்.இவர் இளம் வயதில் மறைந்தார். மன்னர் நான்காம் அமெனெம்ஹத் வாரிசு இன்றி மறைந்ததால், மன்னர் மூன்றாம் அமெனெம்ஹத்தின் மகளான சோபெக்நெபரு எகிப்தின் அரியணை ஏறினார். வாரிசு இன்றி இறந்த அரசி சோபெக்நெபருவிற்குப் பின் பதிமூன்றாம் வம்சத்தவர்களின் ஆட்சி துவகியது.  

## எகிப்திய அரசிகள்
- ஆட்செப்சுட்டு
- முதலாம் நெபெரு
- செசெசெட்
- நெஃபர்டீட்டீ
- நெபர்தரி
- ஏழாம் கிளியோபாற்றா

## இதனையும் காண்க
- எகிப்தின் பனிரெண்டாம் வம்சம்
- பண்டைய எகிப்திய அரசமரபுகள்
# சுட்டெவானீ வெர்னர்

**சுட்டவானீ சி. வெர்னர்** *(Stephanie C. Werner)* (பிறப்பு: 1974 ) ஒரு செருமானியக் கோளியலாளரும் புவியியலாளரும் ஆவார். இவர் செவ்வாய் ஆய்வுக்காகவும் ஆர்க்டிக் ஆய்வுக்காகவும் பெயர்பெற்றவர். இவர் நார்வே ஓசுலோ பல்கலைக்கழகத்தின் புவிப் படிமலர்ச்சி, இயங்கியல் துறையின் பேராசிரியர் ஆவார்.  

இவர் செவ்வாய் மோயாவே கணத்தாக்கக் குழிப்பள்ள விண்கற்களையும் ஆய்வு செய்தார். மேலும் இவர் சூரியக் குடும்பக் கோள் நகர்வு காலகட்டம் முன்பு கருதியதை விட மிகமுந்தியது எனக் கணித்தார்.  

## கல்வியும் வாழ்க்கைப்பணியும்
வெர்னர் 1999 இல் கீல் பல்கலைக்கழகத்தில் இருந்து புவி இயற்பியலில் பட்டயம் பெற்றார். இவர் தன் முனைவர் (Dr. rer. nat.) பட்டத்தை 2005 இல் பெர்லின் கட்டற்ற பல்கலைக்கழகத்தில் பெற்றார்; இவரது முனைவர் பட்ட ஆய்வுத் தலைப்பு *செவ்வாய் நிலவியல் படிமலர்ச்சி வரலாறு, மண்ணடுக்குக் காலவியல் முதன்மைக் கூறுபாடுகள்* என்பதாகும்.  

பெர்லின் கட்டற்ற பல்கலைக்கழகத்தில் முதுமுனைவர் பட்டம் பெற்றதும், இவர் 2009 இல் நார்வே நில அளக்கைத் துறையில் சேர்ந்து பிறகு ஓசுலோ பல்கலைக்கழகத்தில் ஆய்வாளரானார். அங்கு இவர் 2014 இல் இணைப்பேராசிரியராகவும் 2017 இல் முழுநிலைப் பேராசிரியராகவும் ஆனார்.  

## தகைமைகள்
In 2019, வெர்னர் 2019 இல் நார்வே அறிவியல், இலக்கியக் கல்விக்கழக உறுப்பினாராகத் தேர்வு செய்யப்பட்டார்.  
சிறுகோள் 11449 சுட்டெவ்வெர்னர் இவரது பெயரால் அழைக்கப்படுகிறது.
# இடங்கழி நாயனார் கோயில், கொடும்பாளூர்

**இடங்கழி நாயனார் கோயில்** புதுக்கோட்டை மாவட்டம் கொடும்பாளூரில் அமைந்துள்ள கோயிலாகும்.  

## அமைவிடம்
இக்கோயில் இடங்கழி நாயனார் என்னும் நாயனாருக்காக அமைந்துள்ள கோயிலாகும்.  

## அடியார் தொண்டு
இடங்கழி நாயனார் கொடும்பாளூரைத் தலைநகராகக் கொண்டு ஆட்சி செய்தவர். பல சிவன் கோயில்களை எழுப்பி சிவ வழிபாட்டினைப் போற்றியவர். சிவனடியாருக்காக நெல் திருடியவரைத் தண்டிக்காமல் நெற்களஞ்சியத்தைத் திறந்துவைத்த மன்னர் குலத்தைச் சேர்ந்தவரான இவர் நாட்டில் இருந்த சிவனடியார் ஒருவர் சிவனுக்கு மகேசுவர பூசையைத் தொடர்ந்து செய்து வந்தார். ஒரு நிலையில் பொருள் இல்லாமல் போகவே, இடங்கழி நாயனாரின் அரண்மனைக்குள் புகுந்து நெல் மூட்டைகளைத் திருடினார். காரணத்தை அறிந்த மன்னர் இடங்கழியார் அந்த சிவனடியாரை விடுதலை செய்ததோடு தன் நெற்களஞ்சியத்தைத் திறந்துவிட்டு, கொள்ளையடித்துச் செல்ல முரசு அடித்து நாட்டு மக்களுக்குத் தெரிவித்தார். சிவனடியார்கள் நெல்லைக் கொண்டு செல்வதைக் கண்டு மகிழ்ந்தார்.  

## கோயில் அமைத்தல்
இவருக்காக சில ஆண்டுகளுக்கு முன்பாக இக்கோயில் கட்டப்பட்டது. தொடர்ந்து புனரமைப்பு செய்து சுற்றுச்சுவர் எழுப்பி, குரு பூசையும் செய்யப்பட்டது.  

## செல்லும் வழி
சென்னை-மதுரை வழித்தடத்தில் விராமலிமலைக்கு தெற்கே ஆறு கி.மீ. தொலைவில் கொடும்பாளூர் உள்ளது. கொடும்பாளூர் சந்திரம் பேருந்து நிறுத்தத்தில் இருந்து வடக்கில் ஒரு கி.மீ. தொலைவில் இக்கோயில் உள்ளது.  

## அருகிலுள்ள கோயில்
இக்கோயிலுக்கு அருகில் முசுகுந்தேஸ்வரர் கோயில் உள்ளது.
# வார்ப்புரு:Main Page/minerva.css

/* This template is loaded on the main page to address T32405  
Please feel free to adapt the code, translate this message.  
Updates can be found in https://gist.github.com/jdlrobson/dbb124296ed2a1fc7242018c7b589059 */  
@media screen and ( max-width: ) {  
body.skin-minerva td,  
body.skin-minerva tr,  
body.skin-minerva .mp-column,  
body.skin-minerva .floatleft,  
body.skin-minerva .floatright,  
body.skin-minerva tbody,  
body.skin-minerva table {  
display: block !important;  
float: !important;  
width: 100% !important;  
height: auto !important;  
box-sizing: -box;  
}  
}
# கிருட்டிணா ரிபௌத்


**கிருட்டிணா ரிபௌத் (Krishna Riboud)** (1926 அக்டோபர் 12 - 2000 சூன் 27) ராய் என்றும் அழைக்கப்படும் இவர் ஓர் இந்திய வரலாற்றாசிரியரும் மற்றும் ஓவியங்கள் சேகரிப்பாளராகவும் இருந்தார். மேலும், இந்திய மற்றும் சீனத் தொல்பொருட்கள் மற்றும் துணிகள் ஆகியவற்றில் நிபுணத்துவம் பெற்றவர்.  

ராய் தனது துணி சேகரிப்பை 1950களில் வங்காளத்திலிருந்து பலுச்சாரிப் புடவைகளை வாங்குவதிலிருந்துத் தொடங்கினார். இவர் 1958 கேன்ஸ் திரைப்பட விழாவின் நடுவர் குழுவில் உறுப்பினராக இருந்தார்.  

## ஆரம்பகால வாழ்க்கை மற்றும் கல்வி
கிருட்டிணா ராய் 1926 அக்டோபர் 12 ஆம் தேதி கிழக்கு வங்காளத்தில் பொது சுகாதார இயக்குநராக பணிபுரிந்த இராஜேந்திர ராய் மற்றும் இனா தாகூர் ராய் ஆகியோரின் மகளாக டாக்காவில் பிறந்தார். இவரது தாயார் இரவீந்திரநாத் தாகூரின் பேத்தியாவார். இவரது பத்து வயதில் இவரது தந்தை இறந்துவிட்டார். பின்னர், சொல்கத்தாவிலுள்ள இவரது தாய்மாமன் சௌம்யேந்திரநாத் தாகூரால் வளர்க்கப்பட்டார். இவரது மாமா இவரது வாழ்க்கையில் செல்வாக்கு பெற்றிருந்தார். 1983ஆம் ஆண்டில், *தி நியூயார்க்கர்* என்ற பத்திரிக்கையில் இவர் இவ்வாறு கூறினார், "ஒரு புரட்சிகர மார்க்சியவாதியான என் மாமாவிடம் நான் ஆர்வமாக இருந்தேன். அவருடைய மார்க்சியம் இப்போது நமக்குத் தெரிந்த பொதுவுடமையிலிருந்து மிகவும் வித்தியாசமானது." தனது மாமாவை பிரிட்டிசு காவலர்கள் கைது செய்து கொல்கத்தா இரயில் நிலையத்தில் கைது செய்து இரயிலில் ஏற்றியதையும் இவர் நினைவு கூர்ந்தார்.  

## தனிப்பட்ட வாழ்க்கை
1947 வசந்த காலத்தில் *ஹார்பர்ஸ் பஜார் என்ற பத்திரிக்கையின்* ஆசிரியர் வழங்கிய ஒரு விருந்தில் பிரெஞ்சு புகைப்படக் கலைஞர் ஹென்றி கார்டியர்-பிரெசன் விருந்தில் ராய் கலந்து கொண்டார். விருந்தில், இவர் இசுக்லம்பெர்கரின் தலைவர் ஜீன் ரிபௌத் என்பவரைச் சந்தித்தார். ராய் மற்றும் ரிபௌத் 1949 இல் திருமணம் செய்து கொள்ள முடிவு செய்து 1949 அக்டோபர் 1 அன்று திருமணம் செய்து கொண்டனர்.  

கிருட்டிணா ரிபௌத் 2000 சூன் 27 அன்று பிரான்சின் பாரிஸில் உள்ள தனது வீட்டில் காலமானார்.
# ஜிதின் பிரசாதா


**ஜிதின் பிரசாதா** (*Jitin Prasada*) (பிறப்பு: நவம்பர் 29, 1973) ஓர் இந்திய அரசியல்வாதியும் மற்றும் முன்னாள் மத்திய அமைச்சரும் ஆவார். இவர் பதினைந்தாவது மக்களவையில் உத்தரப் பிரதேச மாநிலம் லக்கிம்பூர் கேரி மாவட்டத்தின் தௌரக்ரா மக்களவைத் தொகுதியை பிரதிநிதித்துவப்படுத்தினார்.. அங்கு இவர் 1,84,509 வாக்குகள் வித்தியாசத்தில் வெற்றி பெற்றார்.  

## ஆரம்ப கால வாழ்க்கை
ஜிதின் அரசியல்வாதியான ஜிதேந்திர பிரசாதா மற்றும் அவரது மனைவி காந்தா பிரசாதா ஆகியோருக்கு உத்தரப்பிரதேசத்தின் சாஜகான்பூரில் பிறந்தார். இவரது தாய் இமாச்சலப் பிரதேசத்தைச் சேர்ந்தவர். ஜிதின் தேராதூனிலுள்ள தூன் பள்ளியில் படித்தார். தில்லி பல்கலைக்கழகத்தின் சிறிராம் வணிகக் கல்லூரியில் இளங்கலையை முடித்தார். பின்னர், புது தில்லி, சர்வதேச மேலாண்மை நிறுவனத்தில் முதுகலை வணிகம் முடித்தார்.  

இவரது தாத்தா ஜோதி பிரசாதா காங்கிரசு கட்சி உறுப்பினராக இருந்து சட்டமன்ற மற்றும் உள்ளாட்சி அமைப்புகளில் பணியாற்றினார். இவரது பாட்டி பமீலா பிரசாதா கபுர்த்தலாவின் சீக்கிய அரச குடும்பத்தைச் சேர்ந்தவர். இவரது தாத்தா ஜுவாலா பிரசாதா காலனித்துவ காலத்தில் இந்தியக் குடிமைப் பணி அதிகாரியாக பணியாற்றியவர். மேலும் இவரது பெரிய பாட்டி பூர்ணிமா தேவி, நோபல் பரிசு பெற்ற இரவீந்திரநாத் தாகூரின் சகோதரர் ஹேமந்திரநாத் தாகூரின் இளைய மகள் ஆவார்.  

### அரசியல் வாழ்க்கை
2001 ஆம் ஆண்டில், ஜிதின் பிரசாதா இந்திய இளைஞர் காங்கிரசின் பொதுச் செயலாளராக தனது அரசியல் வாழ்க்கையைத் தொடங்கினார். 2004ஆம் ஆண்டில், தனது சொந்த ஊரான உத்தரப்பிரதேசத்தின் சாஜகான்பூர் நாடளுமன்றத் தொகுதியிலிருந்து பதினான்காவது மக்களவைக்கு உறுப்பினராகத் தேர்ந்தெடுக்கப்பட்டார்.  

நாடாளுமன்ற உறுப்பினராக தேர்ந்தெடுக்கப்பட்ட ஜிதின் பிரசாதா எஃகு துறைக்கு அமைச்சரானார். மேலும் அமைச்சரவையில் (ஏப்ரல் 2008) இளைய அமைச்சர்களில் ஒருவராக இருந்தார். 2009 ஆம் ஆண்டில், தனது சொந்தத் தொகுதியான சாஜகான்பூர் மறுவரையறுக்கப்பட்டதால், இவர் தௌரக்ராவிலிருந்து தேர்தலில் நின்று வெற்றி பெற்றார். 2008 ஆம் ஆண்டில் மத்திய அமைச்சராக இருந்த காலத்தில் தனது தொகுதியான தௌரக்ராவில் (மக்களவைத் தொகுதி) ஒரு எஃகு தொழிற்சாலைக்கு அடிக்கல் நாட்டினார்.  

லக்கிம்பூர் கேரி மாவட்டத்தின் குறுகிய ரயில் பாதையை அகல இரயில் பாதையாக மாற்றுவதற்கான இவரது வாக்குறுதி 2009 நாடாளுமன்றத் தேர்தலின் போது இவருக்கு பெரும் ஆதரவளித்தது. 14 வது மக்களவைக்கு, மனுக்களுக்கான குழு (உறுப்பினர்) பதவிகளை ஜிதின் வகித்தார்; தகவல் தொழில்நுட்பம் மற்றும் தகவல் தொடர்பு குழு (உறுப்பினர்); ஆலோசனைக் குழு, உள்நாட்டு விமானப் போக்குவரத்து அமைச்சகம் மற்றும் எஃகு அமைச்சகம் போன்றவை.  

2014 மக்களவைத் தேர்தலில் பாரதிய ஜனதா கட்சியின் ரேகா வர்மாவிடம் இவர் தனது தொகுதியை இழந்தார்.  

## தனிப்பட்ட வாழ்க்கை
ஜிதின் பிரசாதா பிப்ரவரி 2010 இல் பத்திரிகையாளரான நேகா சேத் என்பவரை மணந்தார். நேகா டைம்ஸ் ஆஃப் இந்தியா, மற்றும் சிஎன்என்-ஐபிஎன் போன்ற செய்தி நிறுவனங்களில் பணிபுரிந்தவராவார்.
# நக்காடா


**நக்காடா** (**Naqada**) (, *Naqāda,* *Nekatērion*) தெற்கு எகிப்தின் கியூ ஆளுநகரத்தில், நைல் நதியின் மேற்கு கரையில் அமைந்த பண்டையத் தொல்லியல் நகரம் ஆகும். நக்காடா நகரத்தின் பெயரைக் கொண்டு எகிப்தில் கிமு 4,400 முதல் கிமு 3,000 முடிய நிலவிய தொல்லியல் பண்பாட்டிற்கு நக்காடா பண்பாடு என்று எகிப்தியவியல் அறிஞர்கள் பெயரிட்டனர்.  

## வரலாறு மற்றும் அகழாய்வுகள்
வரலாற்றுக்கு முந்தைய எகிப்தின் நக்காடா நகரத்தில், கிமு 3,500 முதல் எகிப்தியக் கடவுள்களான **இரா** மற்றும் அமூன் வழிபாட்டு மையமாக விளங்கியது. மேலும் பெரிய அளவில் கோயில்கள் எழுப்பப்பட்டது.  

நக்காடா நகரத்தின் தொல்லியல் அகழாய்வுகள் மூலம், வரலாற்றுக்கு முந்தைய எகிப்தில் கிமு 4,400 முதல் கிமு 3,000 வரையில் விளங்கிய நக்காடா பண்பாட்டின் இறுதியில் துவக்ககால அரசமரபுகள் குறித்த செய்திகள் அறியமுடிகிறது.  

## படக்காட்சிகள்

## இதனையும் காண்க
- மூன்றாம் நக்காடா
- நெக்கென்
- பண்டைய எகிப்திய நகரங்கள்
- நக்காடா பண்பாடு
- வரலாற்றுக்கு முந்தைய எகிப்து
- பண்டைய எகிப்திய அரசமரபுகள்
# சாரா அலி கான்



**சாரா அலி கான் பட்டோடி (Sara Ali Khan Pataudi)** (பிறப்பு:1995 ஆகத்து 12) இவர் இந்தித் திரைப் படங்களில் பணிபுரியும் ஓர் இந்திய நடிகையாவார். பட்டோடி மற்றும் தாகூர் குடும்பத்தில் பிறந்த இவர், நடிகர்கள் அமிர்தா சிங் மற்றும் சைஃப் அலிகான் ஆகியோரின் மகளாவார். மேலும் மன்சூர் அலி கான் பட்டோடி மற்றும் ஷர்மிளா தாகூர் ஆகியோரின் பேத்தியுமாவார்.  

கொலம்பியா பல்கலைக்கழகத்தில் பட்டம் பெற்ற பிறகு, சாரா 2018 *கேதார்நாத்* மற்றும் *சிம்பா* போன்ற பாலிவுட் திரைப்படங்களில் நடிக்க ஆரம்பித்தார். இரண்டு படங்களும் வணிக ரீதியாக வெற்றி பெற்றன. மேலும் *கேதார்நாத்* திரைப்படம் சிறந்த அறிமுகத்திற்கான பிலிம்பேர் விருதை இவருக்கு பெற்றுத் தந்தது. 2019இன் *ஃபோர்ப்ஸ் இந்தியா* ' பத்திரிக்கையின் பிரபலங்கள் 100 என்ற பட்டியலில் இவர் இடம் பெற்றார்.  

## ஆரம்பகால வாழ்க்கை மற்றும் பின்னணி

சாரா அலி கான் 1995 ஆகத்து 12 அன்று மும்பையில் இந்தித் திரையுலகின் நடிகர்களான மன்சூர் அலி கான் பட்டோடி மற்றும் ஷர்மிளா தாகூர் ஆகிய இருவரின் மகனான சைஃப் அலிகான் மற்றும் அமிர்தா சிங் ஆகியோருக்கு மகளாகப் பிறந்தார். இவர், பட்டோடி மற்றும் தாகூர் குடும்பத்தைச் சேர்ந்தவராவார். இவர், சமூகவாதியான *ருக்சனா சுல்தானா*வின் தாய்வழி பேத்தி ஆவார். இவருக்கு இப்ராகிம் என்ற ஒரு தம்பி உள்ளார். இவரது மற்றொரு சகோதரர் தைமூர், கரீனா கபூருடனான இரண்டாவது திருமணத்தின் மூலம் சைஃப்பிற்கு பிறந்த மகனாவார். சாரா கான் முக்கியமாக தந்தைவழியில் பஷ்தூண் மற்றும் பெங்காலி வம்சாவளியைச் சேர்ந்தவர். மேலும் இவரது தாய்வழியில் பஞ்சாபி வம்சாவளியைச் சேர்ந்தவர்.  

சாரா தனது நான்கு வயதில் ஒரு விளம்பரத்தில் நடித்தார். சைஃப்பின் கருத்துப்படி, நடிகை ஐஸ்வர்யா ராய் சிகாகோவில் மேடையில் நடித்ததைக் கண்டதும் திரைப்படத் தொழிலைத் தொடர இவருக்கு உத்வேகம் பிறந்தது எனத் தெரிகிறது. 2004 ஆம் ஆண்டில், சாராவுக்கு ஒன்பது வயதாக இருந்தபோது, இவரது பெற்றோர் விவாகரத்து செய்தனர். அமிர்தா சிங்கிடம் குழந்தைகள் வளர சட்டப்பூர்வ அனுமதி வழங்கப்பட்டது.  

ஒரு இளைஞியாக, சாரா அலி கான் தனது எடையுடன் போராடினார். மேலும் உடல் பருமனை குறைக்க ஒரு கடுமையான கால அட்டவணையின் கீழ் தினசரி உடற்பயிற்சிகளையும் செய்ய வேண்டியிருந்தது. சினைப்பை நோய்க்குறி இவரது எடை அதிகரிப்புக்கு ஒரு காரணம் என்று இவர் குறிப்பிடுகிறார். சாரா அலி கான் நியூயார்க்கில் உள்ள கொலம்பியா பல்கலைக்கழகத்தில் வரலாறு மற்றும் அரசியல் அறிவியலைப் படித்தார். 2016ஆம் ஆண்டில், இவர் தனது பட்டப்படிப்பை முடித்தார். பின்னர் சிலகாலம் தனது எடை குறைப்புப் பயிற்சியினை மேற்கொண்டார். அதைத் தொடர்ந்து இவர் இந்தியா திரும்பினார்.  

## தொழில்

சாரா அலி கானின் அறிமுகமானது 2018 ஆம் ஆண்டில் அபிஷேக் கபூரின் காதல் படமான கேதார்நாத் என்ற திரைப்படத்தில் இருந்தது. அதில் இவர் ஒரு முஸ்லீம் சுமை தூக்குபவரைக் காதலிக்கும் ஒரு இந்து பெண்ணாக நடித்தார். இதில் சுஷாந்த் சிங் ராஜ்புத்தும் நடித்திருந்தார். இந்தப் படத்தில் இவரது நடிப்புக்கு பாராட்டுடன் கலவையான விமர்சனங்களைப் பெற்றார். இந்தப்படத்தில் நடித்ததற்காக சிறந்த பெண் அறிமுகத்திற்கான பிலிம்பேர் விருதும், ஆண்டின் சிறந்த பெண் நட்சத்திர அறிமுகத்திற்கான ஐஃபா விருதும் வழங்கப்பட்டது .
# இராதாகாந்த தேவ்


**சர் ராஜா ராதாகாந்தா தேவ் பகதூர் (Sir Raja Radhakanta Deb Bahadur)** (1784 மார்ச், 10 –1867 ஏப்ரல் 19) இவர் ஓர் அறிஞரும் மற்றும் கொல்கத்தா பழமைவாத இந்து சமுதாயத்தின் தலைவராகவும் இருந்தார். சோவபசார் இராச்சியத்தின் மகாராஜா நவகிருட்டிண தேவின் வளர்ப்பு மகனும் வாரிசுமான கோபிமோகன் தேவின் மகனாவார்.  

## பன்மொழி அறிஞர்
ஒரு திறமையான அறிஞரான, இராதாகாந்த தேவ், சமசுகிருதம், பாரசீகம் மற்றும் அரபு மொழிகளில் தேர்ச்சி பெற்றிருந்தார். மேலும் இவர், சமசுகிருத மொழி அகராதியான *ஷப்தா கல்பத்ருமா* என்பதை வெளியிட்டார். மற்றொரு சமகால சமசுகிருத அறிஞரும், தாகூர் குடும்பத்தின் வாரிசுமான ஹரகுமார் தாகூர் இவருக்கு *ஷப்தா கல்பத்ருமாவைத்* தொகுக்க உதவினார். ஈசுவர் சந்திர குப்தாவின் செய்தித்தாளான சம்பத் பிரபாகர் என்ப்தில் கட்டுரைகளையும் இவர் எழுதினார்.  

## கல்விப்பணி
இராதாகாந்தா தேவ் எப்போதுமே இந்துக்களிடையே கல்வியை, குறிப்பாக ஆங்கிலக் கல்வியை மேம்படுத்துவதில் குறிப்பிடத்தக்க அக்கறை காட்டினார்; இவர் பெண் கல்வியையும் ஆதரித்தார். இராதாகாந்தா தேவ் 1817 இல் கொல்கத்தா பள்ளிப் புத்தகச் சங்கம் மற்றும் 1818 இல் கொல்கத்தா பள்ளிச் சங்கத்தின் நிறுவனம் மற்றும் அதன் செயல்பாடுகளில் தீவிரமாக ஈடுபட்டார். இராதாகாந்தா 1818 ஆம் ஆண்டு நிறுவப்பட்டதிலிருந்து இந்தியச் வேளாண் மற்றும் தோட்டக்கலை சங்கத்தின் தீவிர உறுப்பினராக இருந்தார். 1851ஆம் ஆண்டில் பிரிட்டிசு இந்திய சங்கத்தின் நிறுவனர்-தலைவராக இருந்தார். இவர் இறக்கும் வரை இப்பதவியில் இருந்தார். இவர் கொல்கத்தாவில் இந்துக் கல்லூரியை நிறுவ டேவிட் ஹரேக்கு உதவினார்.  

## பழமை வாதம்
கல்விக்கான காரணத்திற்காக இவர் பங்களித்த போதிலும், அவர் சமூக பழமைவாதத்தின் பேரிலும் வலுவான ஆதரவாளராக இருந்தார். உடன்கட்டை ஏறல் தனது குடும்பத்தில் நடைமுறையில் இல்லை என்றாலும், அரசாங்கம் அதை ஒழிப்பதைப் பற்றி சிந்தித்தபோது இவர் அந்த வழக்கத்தை பாதுகாக்க முன்வந்தார். 1829 திசம்பரில் வில்லியம் பென்டிங்கு பிரபு இறுதியாக இவ்வழகத்தை ஒழித்தபோது, இராதகாந்தா தேவ், தனது பழமைவாத இந்து நண்பர்களுடன் சேர்ந்து, தர்மசபை (வரது தந்தை கோபி மோகன் தேவ் அவர்களால் நிறுவப்பட்டது) என்ற சமூகத்தின் தலைவராக இருந்தார். மேலும் இந்து சமூகத்தின் மரபுவழி பிரிவு சார்பாக தலைமை ஆளுநருக்கு ஒரு மனுவை வழங்குவதன் மூலம் இந்த நடவடிக்கைக்கு எதிர்ப்பு தெரிவித்தார்.
# பல்விளிம்புகள் (கோட்டுருவியல்)

கோட்டுருவியலில், **பல்விளிம்புகள்** (*multiple edges*) என்பவை கீழுள்ளவாறு வரையறுக்கப்படுகின்றன:  
: திசையற்ற கோட்டுருவில் ஒரே சோடி முனைகளை இணைக்கும் இரண்டு அல்லது இரண்டுக்கு மேற்பட்ட விளிம்புகள் பல்விளிம்புகள் எனப்படுகின்றன. அதாவது ஒரு சோடி முனைகளுக்கு இரண்டு அல்லது இரண்டுக்கு மேற்பட்ட படுகை விளிம்புகள் அமையுமானால் அப்படுகைவிளிம்புகள் பல்விளிம்புகளாகும்.  

: திசை கோட்டுருவில் ஒரே வால் முனையையும் ஒரே தலை முனையையும் கொண்ட இரண்டு அல்லது இரண்டுக்கு மேற்பட்ட விளிம்புகள் பல்விளிம்புகள் எனப்படுகின்றன.  

பல்விளிம்புகள் *இணை விளிம்புகள்* அல்லது *பல்விளிம்பு* (parallel edges, multi-edge) எனவும் அழைக்கப்படுகிறது. ஒரு எளிய கோட்டுருவில் பல்விளிம்புகள் இருக்காது.  

தேவைப்படும் சூழ்நிலையைப் பொறுத்து ஒரு கோட்டுரு பல்விளிம்புகள் கொண்டதாக அல்லது இல்லாததாகவோ வரையறை செய்யப்படுகிறது:  

- பல்விளிம்புகள் மற்றும் கண்ணி இரண்டையும் அனுமதித்து கோட்டுருக்கள் வரையரைக்கப்படும் சூழலில்:
: கண்ணிகள் இல்லாத கோட்டுருக்கள் பல்கோட்டுருக்கள் என அழைக்கப்படுகின்றன.  

- பல்விளிம்புகள் மற்றும் கண்ணி இரண்டையும் அனுமதிக்காது கோட்டுருக்கள் வரையரைக்கப்படும் சூழலில்:
: கண்ணிகளும் பல்விளிம்புகளும் கொண்டிருக்கக் கூடிய ஒரு கோட்டுருவைக் குறிப்பதாக பல்கோட்டுரு என்பது வரையறுக்கப்படுகிறது  

சமதளப்படுத்தக்கூடிய கோட்டுருவில் ஏற்கனவே ஒரு விளிம்பால் இணைக்கப்பட்ட இரு முனைகளை இணைத்து மற்றொரு விளிம்பு வரையப்படும் போதும் அக்கோட்டுரு சமதளப்படுத்தக்கூடிய கோட்டுருவாகவே இருக்கும். அதாவது சமதளத்தன்மையை பல்விளிம்புகள் மாறாமல் பாதுகாக்கின்றன.  

இருமுனை கோட்டுரு என்பது அனைத்து விளிம்புகளையும் இணை விளிம்புகளாகவும் முனைகள் இரண்டு மட்டும் கொண்ட கோட்டுருவாகும்.
# உல்ரிச்சைட்டு


**உல்ரிச்சைட்டு** *(Ulrichite)* என்பது CaCu(UO<sub>2</sub>)[PO<sub>4</sub>]<sub>2</sub>•4H<sub>2</sub>O). என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். ஆப்பிள் பச்சை நிறத்தில் ஒற்றைச் சரிவச்சுப் பட்டகங்களாக ஊசி வடிவத்தில் கதிரியக்கப் பண்பு கொண்ட கொத்துகளாக இக்கனிமம் படிகமாகிறது. இவர் 19 ஆம் நூற்றாண்டைச் சேர்ந்த அரசு நிலவியலாளர் மற்றும் கனிமவியல் துறை ஆய்வாளராவார். இலேக் போகா நகரத்தின் கற்சுரங்கத்தில் மட்டுமே இக்கனிமம் கிடைப்பதாகவும் இக்கனிமத்தின் மாதிரி ஆத்திரேலியாவின் விக்டோரியா அருங்காட்சியகத்தில் #M38576 என்ற அட்டையாளத்துடன் வைக்கப்பட்டுள்ளதாகவும் அறியப்படுகிறது என்ற குறியீட்டால் அடையாளப்படுத்துகிறது.
# நக்காடா பண்பாடு



**நக்காடா பண்பாடு** (**Naqada culture**) வரலாற்றுக் காலத்திற்கு முந்தைய பண்டைய எகிப்தின் வெண்கலக் காலத்தில் ஏறத்தாழ கிமு 4400 முதல் கிமு 3000 முடிய இத்தொல்லியல் பண்பாடு விளங்கியது. தெற்கு எகிப்தில் அமைந்த நக்காடா எனும் பண்டைய நகரத்தின் பெயரால் இப்பண்பாட்டின் பெயர் அமைந்தது. 2013- ஆம் ஆண்டின் ஆக்ஸ்போர்டு பல்கலைக்கழகத்தின் கரிம கதிரியக்க ஆய்வில், நக்காடா பண்பாடு கிமு 3,800-3,700 காலத்தியது என முடிவு செய்துள்ளனர்.  

நக்காடா பண்பாட்டின் இறுதியில், துவக்க வெண்கலக் காலத்தில் விளங்கிய மூன்றாவது நக்காடா பண்பாட்டுக் காலத்தின் போது, துவக்க கால எகிப்திய அரசமரபினர் கிமு 3,150 முதல் கிமு 2,686 முடிய தெற்கு எகிப்தையும், வடக்கு எகிப்தையும் ஒன்றிணைத்து ஆண்டனர்.  

## நக்காடா பண்பாட்டின் காலவரிசை
பிரித்தானிய எகிப்தியவியல் அறிஞர் வில்லியம் பிளின்டர்ஸ் பேட்ரி, நக்காடா பண்பாட்டுக் கால வரிசையை மூன்று காலமாக வகைப்படுத்தியுள்ளார்.  

- முதலாம் நக்காடா காலம் - (அம்ரா தொல்லியல் களம்)
- இரண்டாம் நக்காடா காலம் - (கெர்செக் தொல்லியல் களம்)
- மூன்றாம் நக்காடா காலம்- (செமைனா தொல்லியல் களம்)

## படக்காட்சிகள்

## நார்மெர் கற்பலகை

மூன்றாம் நக்காடா காலத்தில் பண்டைய எகிப்தை ஆண்ட மன்னர் நார்மெர் எழுப்பிய சிற்பத்தாலான கற்பலகை 63 செண்டிமீட்டர் (2.07 அடி) உயரம் கொண்ட அழகிய பதக்க வடிவில் அமைந்துள்ளது. இக்கற்பலகையின் முன் பக்கம் மற்றும் பின் பக்கம் என இரண்டு பக்கங்களிலும் மன்னர் நார்மெர் உருவத்துடன் அழகிய சிற்பங்கள் செதுக்கப்பட்டுள்ளது  

யின் முன்பக்கக் காட்சி]]  

யின் பின்பக்கக் காட்சி]]  

## அகழாய்வுகளும், நினைவுச் சினனங்களும்
வரலாற்றுக் காலத்திற்கு முந்தைய காலத்தின் நக்காடா பண்பாடு I காலத்திய எகிப்தியர்கள், தெற்கு எகிப்தின் நூபியா மற்றும் மேற்கு எகிப்தின் பாலைவனச் சோலைப் பிரதேசங்கள் மற்றும் மத்திய தரைக் கடலின் கிழக்கு கரையில் உள்ள மெசொப்பொத்தேமியாவில் வாழும் மக்களிடையே வணிகத் தொடர்பு கொண்டிருந்தனர். கூரான கற்கருவிகளை செய்வதற்கு தேவையான, எரிமலைக் கரும்பளிங்குப் பாறைகளை எத்தியோப்பியாவிலிருந்து வாங்கி வந்தனர். நெக்கென் நினைவுச் சின்னக் கட்டிடத்தின் அகழாய்வில் கரித்துண்டுகள் கண்டுபிடிக்கப்பட்டது. இக்கரித்துண்டுகள் லெபனான் நாட்டின் தேவதாரு மரத்தின் கரித்துண்டுகள் போன்று இருந்தது.  

## இதனையும் காண்க
- மூன்றாம் நக்காடா
- வரலாற்றுக்கு முந்தைய எகிப்து
- பண்டைய எகிப்திய அரசமரபுகள்
- எகிப்தின் வரலாறு
# பல்கோட்டுரு


கணிதத்திலும் கோட்டுருவியலிலும் **பல்கோட்டுரு** (*multigraph*) என்பது பல்விளிம்புகள் (இணை விளிம்புகள்) கொண்டிருப்பதற்கு அனுமதிக்கப்பட்ட கோட்டுருவாகும்.) அதாவது, பல்கோட்டுருவில் ஒரே இரு முனைகளை ஒன்றுக்கு மேற்பட்ட விளிம்புகள் இணைத்திருக்கும்.  

ஒரு விளிம்பின் தன்னடையாளம் என்பது அது இணைக்கும் முனைகளைக் கொண்டு வரையறுக்கப்படுகிறது. இருவிதமான பல்விளிம்புகள்:  

- *தன்னடையாளமற்ற பல்விளிம்புகள்* (Edges without own identity):
: தன்னடையாளமற்ற பல்விளிம்புகள் என்பது, ஒரே சோடி முனைகளுக்கிடையே ஒரு விளிம்பு பலதடவைகள் அமையும் ஒரே விளிம்பைக் குறிக்கிறது.  

- *தன்னடையாளமுள்ள பல்விளிம்புகள்* (Edges with own identity):
: வெவ்வேறு விளிம்புகள், ஒரே சோடி முனைகளை இணைக்குமானால் அந்தப் பல்விளிம்புகள் தன்னடையாளமுள்ள பல்விளிம்புகள் ஆகும்.  

ஒரு விளிம்பு இரு முனைகளை மட்டுமல்லாது, எத்தனை முனைகளையும் இணைக்கக்கூடிய பண்புடைய மீகோட்டுருவிலிருந்து பல்கோட்டுருவானது வேறுபட்டது. சில அறிஞர்கள் பல்கோட்டுருவையும் "போலி கோட்டுரு"வையும் ஒன்றாகக் கருதுகிறார்கள்; வேறு சிலர் போலி கோட்டுருவைக் கண்ணிகள் அனுமதிக்கப்பட்ட பல்கோட்டுருவாகக் கருதுகிறார்கள்  

## திசையற்ற பல்கோட்டுரு

;*தன்னடையாளமற்ற விளிம்புகள்* கொண்ட பல்கோட்டுரு  
இவ்வகையான கோட்டுரு *G* என்பது *G*:=(*V*, *E*) என்ற வரிசைச் சோடியாகும். இதில்:  
- *V* - முனைகளின் கணம்;
- *E* - விளிம்புகளென அழைக்கப்படும் வரிசையற்ற முனைச் சோடிகளின் பல்கணம்

;*தன்னடையாளமுள்ள விளிம்புகள்* கொண்ட பல்கோட்டுரு  
இவ்வகையான கோட்டுரு *G* என்பது *G*:=(*V*, *E*, *r*) என்ற மும்மையாகும். இதில்:  
- *V* - முனைகளின் கணம்;
- *E* - விளிம்புகளின் கணம்,
- *r* : *E* → {*x*,*y*} : *x*, *y* ∈ *V*}, ஒவ்வொரு விளிம்புடனும் ஒரு வரிசையற்ற சோடி முனைகளை கோர்க்கிறது.

சில அறிஞர்கள் ஒரு முனையுடனை அதனுடனேயே இணைக்கும் கண்ணிகளைக் கொண்டிருக்கவும் பல்கோட்டுருக்களை அனுமதிக்கின்றனர்.வேறுசிலர் கண்ணிகளற்ற ஆனால் பல்விளிம்புகள் கொண்ட கோட்டுருக்களை பல்கோட்டுருக்கள் என்றும், கண்ணிகளும் பல்விளிம்புகளும் கொண்ட கோட்டுருக்களை போலி கோட்டுருக்கள் என்றும் வேறுபடுத்திக் குறிப்பிடுகின்றனர்.  

## திசையுள்ள பல்கோட்டுரு
; *தன்னடையாளமற்ற விளிம்புகள்* கொண்ட திசையுள்ள பல்கோட்டுரு:  

இக்கோட்டுரு *G* என்பது *G*:=(*V*,*A*) என்ற வரிசைச்சோடியாகும். இதில்:  
- *V* - முனைகளின் கணம்;
- *A* திசையிடப்பட்ட விளிம்புகள் அல்லது விற்கள் அல்லது அம்புகள் என அழைக்கப்படும் முனைகளின் வரிசைச்சோடிகளின் பல்கணம்.

; *தன்னடையாளமுள்ள விளிம்புகள்* கொண்ட திசையுள்ள பல்கோட்டுரு:  

இக்கோட்டுரு *G* := (*V*, *A*, *s*, *t*) ஆகும். இதில்:  
- *V* - முனைகளின் கணம்
- *A* - விளிம்புகளின் கணம்
- <math>s : A \rightarrow V</math>, ஒவ்வொரு விளிம்புக்கும் அதன் மூல முனையை இணைக்கிறது.
- <math>t : A \rightarrow V</math>, ஒவ்வொரு விளிம்புக்கும் அதன் இலக்கு முனையை இணைக்கிறது
# பாவேந்தர் தமிழ்வழிப் பள்ளி


**பாவேந்தர் தமிழ்வழிப் பள்ளி** என்ற பள்ளியானது, காஞ்சிபுரம் மாவட்டம் திருபெருமந்தூர் தாலூகாவில் உள்ள, குன்றத்தூர் நகரத்தில், கடந்த 25 ஆண்டுகளுக்கும் மேலாகத் தமிழ்வழிக் கல்விப்பணியில் ஈடுபட்டுள்ளது. இப்பள்ளியை புலவர் வெற்றிச்செழியன் அவர்கள் தொடங்கி நடத்திவருகிறார்.  

1994இல் சென்னைக்கருகே குன்றத்தூரில் திரு. வெற்றிச்செழியன் அவர்கள் ‘பாவேந்தர் தமிழ்வழிப் பள்ளி’யைத் தொடங்கினார். தமிழ் அறிஞர் பெயரைத் தாங்கி ஆங்கில வழிப்பள்ளிகளுக்கு மாற்றாக தமிழ்வழியில் நடத்தப்படும் பள்ளி என்ற கருத்தியலைப் பெயரிலேயே தாங்கி, தொடங்கப்பட்ட முதற்பள்ளி இது.  

தொடக்கக் கல்வியை முழுமையாகத் தமிழ் வழியில் நடத்த வேண்டும் என்பதை முன்னிறுத்தி தமிழ்வழிக் கல்விக்கான 102 தமிழறிஞர்களின் சாகும் வரை உண்ணா நிலை போராட்டம் தமிழகக் கல்வி வரலாற்றில், ஏன் தமிழக வரலாற்றிலேயே குறிப்பிடத்தக்க ஒன்று. அதன் நோக்கம் ஆட்சியாளர்களாலும், கல்வி வணிகர்களாலும் திட்டமிட்டுத் தோற்கடிக்கப்பட்டாலும் அது தமிழ்வழிக் கல்விக்கான ஒரு பேரெழுச்சியை ஏற்படுத்தியது. அக்காலக் கட்டத்தில் பல புதிய பள்ளிகள் தமிழ்வழியில் தொடங்கப்பட்டன.  

## இருப்பிடம்
இந்த பள்ளி குன்றத்தூரில் சேக்கிழார் நகரில் திருநீலகண்டர் சாலையில் அமைந்துள்ளது. மரங்கள் சூழ்ந்த இயற்கை எழிலான மூன்று தளகட்டடத்தில் செயல்படுகிறது.  

## பாடத்திட்டம்
குன்றத்தூர், பாவேந்தர் தமிழ்வழிப் பள்ளி, துளிர், தளிர் (LKG, UKG) வகுப்பு முதல் 5 ஆம் வகுப்பு வரை **தமிழ்நாடு சமச்சீர் கல்வி** முறையைப் பின்பற்றுகிறது. ஒரு வகுப்பின் சராசரி மாணவர்களின் எண்ணிக்கை 40 ஆகும். இரண்டாம் மொழியாக ஆங்கிலம் ELF (English Learning Foundation)உடன் இணைந்து ஒலிப்பியல் (Phonic Method) முறையில் கற்பிக்கப்படுகிறது.  

திருக்குறள் ஓக (யோகா) இருக்கை அறிவர் **அசித்தர்** அவர்களால் கற்பிக்கப்படுகிறது.  

தமிழர் மரபுக் கலையான சிலம்பம் **தமிழர் வீரக்கலை** அமைப்பினரால் கற்றுத்தரப்படுகிறது.  

மாணவர்களுக்கான ஆளுமைப் பயிற்சி **மேன்மை வாழ்வியல் பயிற்சி நிறுவனத்**தால் வழங்கப்படுகிறது.
# கிரிஸ்டோ தாசு பால்


**கிறிஸ்டோ தாசு பால் (Kristo Das Pal)** (1838 - 1884 சூலை 24) இவர் ஓர் இந்தியாவின் பத்திரிகையாளரும், சொற்பொழிவாளரும் மற்றும் இந்து தேசபக்தர் என்ற பத்திரிக்கையின் ஆசிரியரும் ஆவார். இந்து சமூக வரிசைக்கு குறைவாக இருக்கும் டெலி அல்லது எண்ணெய் ஆண்கள் சாதியிலிருந்து பிறந்திருந்தாலும், இவர் தனது காலத்தில் முக்கியமான நபர்களில் ஒருவராக உயர்ந்தார்.  

## ஆரம்ப கால வாழ்க்கை
ஈசுவர் சந்திர பாலின் மகனான இவர் கீழை நாட்டுப் பள்ளி மற்றும் இந்து பெருநகரக் கல்லூரியில் ஆங்கிலக் கல்வியைப் பெற்றார். மேலும் சிறு வயதிலேயே பத்திரிகைத் துறையில் தன்னை ஈடுபடுத்திக் கொண்டார். இந்தக் கல்லூரியில் ஆங்கில பேராசிரியராக டி.எல். ரிச்சர்ட்சனின் மாணவரான, இவர் ஆங்கிலத்தில் போற்றத்தக்க தேர்ச்சி பெற்றார். 1861ஆம் ஆண்டில், வங்காள நில உரிமையாளர்களின் ஒரு குழுவான பிரிட்டிசு இந்தியச் சங்கத்திற்கு உதவி செயலாளராக (பின்னர் செயலாளராக) நியமிக்கப்பட்டார். அதன் உறுப்பினர்களிடையே அன்றைய மிகவும் பண்பட்ட சில மனிதராக இருந்தார். அதே நேரத்தில் இவர் இந்து தேசபக்தர் என்ற வெளியீட்டின் ஆசிரியரானார். முதலில் 1853 இல் தொடங்கி 1861 இல் தான் இறக்கும் வரை ஹரிஷ் சந்திர முகர்ஜி அவர்களால் திறனுடனும் ஆர்வத்துடனும் நடத்தப்பட்டார். இந்த பத்திரிகை பிரிட்டிசு இந்திய சங்கத்தின் சில உறுப்பினர்களுக்கு மாற்றப்பட்டது. பின்னர் இது அந்த சங்கத்தின் ஒரு அங்கமாக மாறியது. இவ்வாறு கிறிஸ்டோ தாசு பால் இருபத்தி இரண்டு வருட நிகழ்வின் போது தனது திறன்களையும் சுதந்திரத்தையும் நிரூபிக்க அரிய வாய்ப்புகள் கிடைத்தன.  

இவர் நீரிழிவு நோயால் 1884 ஜூலை 24 அன்று இறந்தார். இவரது மரணத்திற்குப் பிறகு பேசிய ரிப்பன் பிரபு கூறினார்: " எங்களிடமிருந்து ஒரு தனித்துவமான திறனை இழந்துவிட்டோம், அவரிடமிருந்து எல்லா சந்தர்ப்பங்களிலும் நாங்கள் உதவி பெற்றோம், அவற்றில் மதிப்பை நான் உடனடியாக ஒப்புக்கொள்கிறேன். . . . .  

1894ஆம் ஆண்டில் கல்கத்தாவில் எல்ஜின் பிரபுவால் இவரது முழு நீள சிலை நிறுவப்பட்டது.
# தர்மசபை

**தர்மசபை (Dharma Sabha)** என்பது 1829 இல் கொல்கத்தாவில் இராதாகாந்தா தேவ் அவர்களால் உருவாக்கப்பட்டது. இராசாராம் மோகன் ராய் மற்றும் ஹென்றி டெரோசியோ போன்றவர்கள் தலைமையில் நடந்து வரும் சமூக சீர்திருத்த இயக்கங்களை எதிர்ப்பதற்காக இந்த அமைப்பு முக்கியமாக நிறுவப்பட்டது. இன்னும் குறிப்பாக, இந்த அமைப்பை உருவாக்குவதற்கான உந்துதல் காலனித்துவ பிரிட்டிசு ஆட்சியால் இயற்றப்பட்ட ஒரு புதிய சட்டத்திலிருந்து வந்தது. இது நாட்டில் உடன் கட்டை ஏறும் நடைமுறைக்கு தடை விதித்தது; புதிய சங்கத்தின் கவனம், இந்து சமூகத்தின் சில பிரிவுகளால் பழங்குடி மக்களின் மத விவகாரங்களில் ஆங்கிலேயர்கள் ஊடுருவியதாகக் கருதப்பட்ட சட்டத்தை முறியடிப்பதாகும். இந்து மத விவகாரங்களில் தலையிடாத மூன்றாம் ஜார்ஜ் அளித்த உறுதிமொழியை எதிர்த்து தர்மசபை பிரிட்டிசுச் சங்கத்தில் வில்லியம் பெண்டிங்கு பிரபுவால் தடை விதிக்கப்பட்டதை எதிர்த்து மேல்முறையீடு செய்தது. இருப்பினும் அங்கு மேல்முறையீடு நிராகரிக்கப்பட்டது . மேலும் உடன்கட்டை ஏறுவது மீதான தடை 1832இல் உறுதி செய்யப்பட்டது.  

1856 இந்து விதவை மறுமணம் சட்டத்திற்கு எதிராக தர்மசபை பிரச்சாரம் செய்தது. இந்த திட்டத்திற்கு எதிராக கிட்டத்தட்ட நான்கு மடங்கு கையொப்பங்களுடன் ஒரு மனுவை ஈசுவர சந்திர வித்யாசாகர் சமர்ப்பித்தார். இருப்பினும் டல்ஹெளசி பிரபு தனிப்பட்ட முறையில் இந்த மசோதாவை இறுதி செய்தாலும், அது இந்து பழக்க வழக்கங்களை அப்பட்டமாக மீறுவதாகக் கருதப்பட்டது. அது அப்போது நடைமுறையில் இருந்தது, அது கானிங் பிரபுவால் நிறைவேற்றப்பட்டது.  

இந்த அமைப்பு விரைவில் 'இந்து வாழ்க்கை முறை அல்லது கலாச்சாரத்தை பாதுகாக்கும் சமுதாயமாக' உருவெடுத்தது.
# பட்டோடி குடும்பம்


**பட்டோடி குடும்பம் (Pataudi family)** என்பது முன்னாள் சுதேச மாநிலமான பட்டோடியின் நவாப்களின் இந்திய வம்சமாகும். அதில் இருந்து இவர்கள் இப்பெயரைப் பெறுகிறார்கள் . முதல் நவாப் ஆப்கானித்தானின் காந்தகாரின் பரேச் இனத்தைச் சேர்ந்த பஷ்தூன் இனத்தைச் சேர்ந்த பைசு தலாப் கான் என்பவராவார். இவர் 1804 இல் பட்டோடி மாநிலத்தின் முதல் நவாப் ஆனார். இக்குடும்பத்தில் சைஃப் அலி கான் தற்போதைய தலைவராகவும், கரீனா கபூர் பேகமாகவும், பட்டோடியின் மகள் சாரா அலி கான், மகன் இப்ராகிம் அலி கான் மற்றும் சைஃப் அலி கானின் மற்றொரு மகன் தைமூர் அலி கான் ஆகியோர் இதன் உறுப்பினராகவும் இருக்கின்றனர்.  

பட்டோடியின் சந்ததியினர் பின்னர் 1948 ஆம் ஆண்டு வரை கிழக்கு பஞ்சாபில் இணைக்கப்பட்டு இந்திய ஒன்றியத்துடன் இணைந்தனர். 1971ஆம் ஆண்டில் இந்திய அரசாங்கத்தால் ஒழிக்கப்படும் வரை பட்டோடிகள் தங்கள் பட்டங்களைத் தக்க வைத்துக் கொண்டனர். இவர்களுக்குத் தனியுரிமை பணப்பைகளும் வழங்கப்பட்டன. கடைசியாக ஆண்ட நவாப் இப்திகார் அலிகான் பட்டோடி மற்றும் கடைசியாக அங்கீகரிக்கப்பட்ட பெயரிடப்பட்ட நவாபான அவரது மகன் மன்சூர் அலி கான் பட்டோடி ஆவார்.  

இப்திகார் அலி கான் பட்டோடி மற்றும் மன்சூர் அலி கான் பட்டோடி இருவரும் துடுப்பாட்ட வீரர்கள் மற்றும் இந்தியத் துடுப்பாட்ட தேசிய அணிக்காக விளையாடியுள்ளனர். மேலும் அணியின் தலைவராகவும் இருந்தனர். இப்திகார் அலி கான் பட்டோடி 1930 களில் இங்கிலாந்து துடுப்பாட்ட அணிக்காக விளையாடியுள்ளார். குடும்பத்தின் தற்போதைய உறுப்பினர்கள் பெரும்பாலும் இந்தித் திரைப்படத் துறையில் பணியாற்றும் நடிகர்களாக இருக்கின்றனர்.  

## குறிப்பிடத்தக்க உறுப்பினர்கள்

- பட்டோடியின் 8 வது நவாப் இப்திகார் அலி கான் - துடுப்பாட்ட வீரர்; போபாலின் நவாப் பேகம் சஜிதா சுல்தான் என்பவரை மணந்தார்
  - மன்சூர் அலி கான், பட்டோடியின் 9 வது நவாப் - துடுப்பாட்ட வீரர்; இப்திகார் அலிகான் மற்றும் சஜிதா சுல்தானின் மகன்; நடிகை ஷர்மிளா தாகூரை மணந்தார்.(பட்டோடியின் இராஜமாதா)
    - நடிகர் சைஃப் அலிகான் - மன்சூர் அலிகான் மற்றும் ஷர்மிளா தாகூரின் மகன்; நடிகை அமிர்தா சிங்கை 1991 இல் திருமணம் செய்து 2004 இல் விவாகரத்து செய்தார்; பின்னர், நடிகை கரீனா கபூரை இரண்டாவதாகத் திருமணம் செய்து கொண்டார்
      - நடிகை சாரா அலிகான் - சைஃப் அலிகான் மற்றும் அமிர்தா சிங் ஆகியோரின் மகள்
      - இப்ராஹிம் அலிகான் - சைஃப் அலிகான் மற்றும் அமிர்தா சிங் ஆகியோரின் மகன்
    - கரீனா கபூர் - நடிகை; சைஃப் அலிகானின் இரண்டாவது மனைவி
    - தைமூர் அலிகான் பவுதாடி - சைஃப் அலிகான் மற்றும் கரீனா கபூர் ஆகியோரின் மகன் ;
    - சோஹா அலிகான் கெமு - நடிகை; மன்சூர் அலிகான் மற்றும் ஷர்மிளா தாகூரின் மகள்; நடிகர் குணால் கெமுவை மணந்தார்; அத்தை சாரா அலி கான் மற்றும் தைமூர் அலி கான் ; சைஃப் அலிகான் தங்கை (படோடியின் முன்னாள் மகள்)
    - சபா அலிகான் - மன்சூர் அலிகான் மற்றும் ஷர்மிளா தாகூரின் மகள்
  - சலேஹா சுல்தான், பஷீர் யார் ஜங்கை மணந்தார்
    - சாத் பின் ஜங், துடுப்பாட்ட வீரர்
- ஷெர் அலி கான் பட்டோடி - பாக்கித்தான் இராணுவத்தில் தலைவர் ; இப்திகர் அலி கானின் சகோதரர்
# விபுதி நாராயண சிங்


**விபுதி நாராயண் சிங் (Vibhuti Narayan Singh)** (1927 நவம்பர் 5 - 2000 திசம்பர் 25) இவர் இந்திய மாநிலமான உத்தரப் பிரதேசத்தில் அமைந்துள்ள புனித நகரமாகக் கருதப்படும் வாரணாசியின் மன்னர் ஆவார். இவர் பிரித்தானிய பேரரசில் காசி இராச்சியத்தின் கடைசி மன்னராக ஆட்சி செய்தார்.  

## குழந்தைப் பருவம்
விபுதி நாராயண் சிங் 1927 நவம்பர் 5 அன்று பிறந்தார். காசி நாட்டு மன்னரான ராஜா ஆதித்யா நரேன் சிங் (1874-1939) சூன் 1934 இல் இவரை தத்தெடுத்துக்கொண்டார். 1939 ஏப்ரல் 4, அன்று ராஜா இறந்த மறுநாளே, விபுதி நாராயண் சிங் நாராயண வம்சத்தின் வாரிசாக நியமிக்கப்பட்டார். அந்த காலத்தில் இவர் இன்னும் சிறியவராக இருந்ததால், இராச்சியத்தைக் கவனிக்க ஒரு செயற்குழு அமைக்கப்பட்டது.  
## கல்வி
சிங் அஜ்மீர் மாயோ கல்லூரியில் படித்தார். வாரணாசியில் உள்ள பனாரசு இந்து பல்கலைக்கழகத்தில் சமசுகிருதத்தில் முதுகலைப் பட்டம் பெற்றார். அங்கு பிரபல இலக்கண நிபுணர் வாகிசு சாத்திரியுடன் படித்தார். சமசுகிருதம், வேதம், புராணம் போன்றவற்றில் அறிஞராக இருந்தார்.  

## ஆட்சி
1947 இல் உரிய வயது வந்தவுடன், சிங் தனது பரம்பரைக்கு பொறுப்பேற்றார். ராம்நகர் கோட்டையில் வசித்து வந்த இவர் கலாச்சார நடவடிக்கைகளில் மிகுந்த ஆர்வம் கொண்டிருந்தார். இவரது மூதாதையர்கள் இராமாயணத்தை அடிப்படையாகக் கொண்ட ராம்நகரின் உலகப் புகழ்பெற்ற ராம்லீலாவைத் தொடங்கினர். இவருடைய வழிகாட்டுதலின் கீழ் இவை வரணாசியில்ல் பிரபலமாக இருந்தன.  

இவர் தனது கோட்டையில் ஒரு முழு அரச சபையையும் மற்றும் ஒரு இராணுவத்தையும் கொண்டிருந்தார். 1948 அக்டோபர் 15 ஆம் தேதி இவரது இராச்சியம் கலைக்கப்பட்டு இந்தியாவில் இணைக்கப்பட்டது. இவரது இராணுவம் ராம்நகருக்கு மாற்றப்பட்டது.  

## பங்களிப்பு
இந்தியாவின் சுதந்திரத்திற்குப் பிறகு, சிங் பனாரசு இந்து பல்கலைக்கழகத்தின் வேந்தராக ஆனார். இவருக்கு கௌரவப் பட்டம் வழங்கப்பட்டது . வாகிசு சாத்திரியின் வழிகாட்டுதலின் கீழ் சமசுகிருத ஆராய்ச்சிக்காக விஸ்வ சமசுகிருத பிரதிஸ்தானத்தையும் நிறுவினார் . இவர் அகில பாரதிய காசிராஜ நியாசை நிறுவினார். இது கீழைநாட்டு ஆய்வுகள் குறித்த பல புத்தகங்களை வெளியிட்டது. இவர் காசி ராச்சிய அறக்கட்டளையை நிறுவினார். இது பல்லக்கு, உடைகள், வாள், குதிரைகள் போன்ற கண்காட்சிகளைக் கொண்ட அருங்காட்சியகத்தையும் நடத்துகிறது.  

1983 சனவரி 28, அன்று விசுவநாத் கோயில் உத்தரபிரதேச அரசாங்கத்தால் கையகப்படுத்தப்பட்டது. அதன் நிர்வாகம் சிங் தலைவராக இருந்த அறக்கட்டளைக்கு மாற்றப்பட்டது.  
1947 ஆம் ஆண்டில், இவரது தலைமையிலான சிறிகாசி நரேசு கல்வி அறக்கட்டளை படோகி மாவட்டத்தின் கயன்பூரில் காசி நரேசு அரசு முதுகலை கல்லூரியை நிறுவியது.  

சிங் 2000 திசம்பர் 25 அன்று இறந்தார். இவரது உடல் வாரணாசியில் உள்ள மணிகர்ணிகா படித்துறையில் மாநில மரியாதைகளுடன் தகனம் செய்யப்பட்டது. கியான்பூரில் ஒரு இடைநிலைக் கல்லூரி மற்றும் உத்தரபிரதேசத்தின் மௌ மாவட்டத்தில் சூரஜ்பூரில் மற்றொரு கல்லூரி ஆகிய இரண்டிற்கும் இவரது பெயரிடப்பட்டுள்ளது.
# தினேஷ் கோபாலசாமி



**தினேஷ் கோபாலசாமி** (தினேஷ் கோபால்சாமி) என்பவர் ஒரு இந்திய தமிழ் நடிகர் ஆவார். இவர் *திருமணம் எனும் நிக்காஹ்* திரைப்படத்தில் அறிமுகமானார். 2010 இல் விஜய் தொலைக்காட்சியில் ஒளிபரப்பான *மகான்* என்ற தொலைக்காட்சி தொடரில் அறிமுகமானார். இப்போது *பூவே பூச்சுடவா* மற்றும் *நாச்சியார்புரம்* தொலைக்காட்சி தொடரில் நடிக்கின்றார்.  
## வாழ்க்கை
தினேஷ் கோபால்சாமி *ஸ்ரீவி லயன்ஸ் மெட்ரிகுலேஷன் மேல்நிலைப் பள்ளியில்* படித்தார். சென்னை *லயோலா கல்லூரியில்* இளங்கலை பட்டம் பெற்றவர். இவர் 2014 *திருமணம் எனும் நிக்காஹ்* திரைப்படத்தில் அறிமுகமானார். இவர் 2011-இல் விஜய் தொலைக்காட்சியில் ஒளிபரப்பான *பிரிவோம் சந்திப்போம்* என்ற தொலைக்காட்சி தொடரில் இணைந்து நடித்த நடிகை ரச்சித்தா மகாலட்சுமியை காதலித்து திருமணம் செய்து கொண்டார். தினேஷ், 2016 இல் ஜீ தமிழ் தொலைக்காட்சியில் ஒளிபரப்பான *Mr & Mrs கில்லாடிஸ்*யில் ரச்சித்தா மகாலட்சுமி உடன் பங்கேற்பாளராக கலந்து கொண்டார். இவர் இந்து மதத்தைச் சேர்ந்தவர்.  

## தொலைக்காட்சி தொடர்கள்
**-
! ஆண்டு
! தொடர்
! கதாபாத்திரம்
! அலைவரிசை**

| 2010 | மகான் | ஸ்ரீ ராகவேந்திரா | விஜய் தொலைக்காட்சி |
| --- | --- | --- | --- |
| 2011 | பிரிவோம் சந்திப்போம் | கார்த்திக் | விஜய் தொலைக்காட்சி |
| 2013 | புதுக்கவிதை | தனுஷ் | விஜய் தொலைக்காட்சி |
| 2017 | பூவே பூச்சுடவா | சிவா | ஜீ தமிழ் தொலைக்காட்சி |
| 2019 | நாச்சியார்புரம் | கார்த்திக் | ஜீ தமிழ் தொலைக்காட்சி |

## திரைப்படம்
**-
! ஆண்டு
! திரைப்படம்
! கதாபாத்திரம்**

| 2014 | திருமணம் எனும் நிக்காஹ் | அசரஃப் | } |
| --- | --- | --- | --- |
# நாராயண வம்சம்



**நாராயண வம்சம் (Narayan dynasty)** வாரணாசியை ஆண்ட ஒரு அரச குடும்பமாகும். 18 ஆம் நூற்றாண்டில் முகலாயப் பேர்ரசு சிதைந்த பின்னர், குடும்பம் வாரணசி அயோத்தி நவாப் மற்றும் பிரித்தானிய கிழக்கிந்திய நிறுவனத்தின் துணைப் பகுதியாக ஆட்சி செய்யப்பட்டது. 1911 ஆம் ஆண்டில், வாரணாசி பிரித்தானிய இந்தியாவின் முழு அளவிலான சுதேச அரசாக மாறியது. மேலும் நாராயண வம்சம் 1948 இல் சுதந்திர இந்தியாவுடன் இணையும் வரை அதை பிரிட்டிசு குத்தகைதாரர்களால் ஆட்சி செய்யப்படு வந்தது.  

இன்றும் வம்சத்தின் பெயரிடப்பட்ட ஆட்சியாளரான காசி நரேஷ் வாரணாசி மக்களால் மதிக்கப்படுகிறார். மதத் தலைவரான அவரை, வாரணாசி மக்கள் சிவனின் அவதாரம் என்று கருதுகின்றனர். அவர் தலைமை கலாச்சார புரவலராகவும், மற்றும் அனைத்து மத கொண்டாட்டங்களின் இன்றியமையாத பகுதியாகும் இருந்துள்ளார்.  

## ஜமீந்தார்கள்: 1770 முதல் ஆரம்பம்

குடும்பத்தின் பாரம்பரியம் 1000 மாவது ஆண்டிற்கு செல்கிறது. வாரணாசிக்கு அருகிலுள்ள உட்டாரியா என்ற கிராமத்தில் ஒரு சந்நியாசி இருந்தார். அவரது சந்ததியினரின் ஆதிக்கங்களுக்கு அடுத்ததாக இப்பகுதி ஒரு இந்து ராஜாவால் ஆளப்பட்டது.  

முகலாயப் பேரரசின் வீழ்ச்சியுடன், அயோத்திற்கு தெற்கே, வாரணாசி, கோரக்பூர், தேவரியா, காசிப்பூர், பல்லியா மற்றும் பீகார் ஆகிய நாடுகளின் வளமான நதிப்படுகையின் அரிசி வளரும் பகுதிகளிலும், வங்காளத்தின் எல்லைகளிலும், 'இராணுவம்' தனது கட்டுப்பாட்டை வலுப்படுத்தியது. இந்து இளவரசர்களின் வலுவான குல அமைப்பு அவர்களுக்கு வெற்றியை அளித்தது. வாரணாசி ராஜாக்களை ஆதரிக்கும் ஒரு லட்சம் குலத்தவர்களால் பிற்காலத்தில் வாரணாசி, கோரக்பூர் மற்றும் ஆசம்கர் மாவட்டங்களாக மாறின .  

### தோற்றம்
வாரணாசியின் அரச மாளிகை ஒரு பழங்கால கௌதம குலத்தைச் சேர்ந்தது. இது வாரணாசிக்கு அருகிலுள்ள கங்காபூரிலிருந்து தோன்றியது. 1000ஆம் ஆண்டைச் சேர்ந்தது.  

### மான்சா ராம்
17 ஆம் நூற்றாண்டின் பிற்பகுதியில், அரசக் குடும்பத்தைச் சேர்ந்த மன்சா ராம், வாரணாசியின் சுபாதார் ருஸ்தம் அலிகானின் சேவையில் நுழைந்தார். அவர் மிகுந்த சக்திவாய்ந்தவராக வளர்ந்து, பல போர்களை நடத்தி, சுபாதார்களின் சேவையில் கஸ்வாரின் ஜமீந்தாராக உயர்ந்தார். முஸ்லீம் ஆட்சியாளர்களிடம் இழந்த தனது முன்னோர்களின் இராச்சியத்தை மீண்டும் கைப்பற்றினார்.
# ஹலிதா ஷமீம்



**ஹலிதா ஷமீம்** (*Halitha Shameem*) தமிழ்த் திரைப்பட இயக்குநர். இவரது சொந்த ஊர் தாராபுரம். கொடைக்கானலில் பள்ளிப்படிப்பையும் எஸ். ஆர். எம். பல்கலைக்கழகத்தில் கல்லூரிப் படிப்பையும் முடித்தார். இவர் இயக்குநர்கள் புஷ்கர்-காயத்ரி, மிஷ்கின் ஆகியோரிடம் உதவி இயக்குநராகப் பணியாற்றியவர். 2014 இல் இவரது முதல் தமிழ்த் திரைப்படம் பூவரசம் பீப்பீ வெளியானது. ஐந்தாண்டு இடைவெளிக்குப் பின்னர் 2019 இல் நான்கு கதைகள் கொண்ட சில்லுக்கருப்பட்டி தமிழ்த் திரைப்படத்தை இயக்கினார். இத்திரைப்படம் விமர்சன ரீதியாகவும் வணிக ரீதியாகவும் வெற்றிபெற்றது.  

## இயக்கிய திரைப்படங்கள்
- பூவரசம் பீப்பீ (2014)
- சில்லுக்கருப்பட்டி (2019)
- ஏலே (2021)
- மின்மினி (2024)
# ஷபானா ஷாஜஹான்



**ஷபானா ஷாஜஹான் ** (*Shabana Shajahan*) என்பவர், மலையாளம் மற்றும் தமிழ் தொலைக்காட்சி துறையில் பணியாற்றும் இந்திய நடிகை ஆவார். இவர் ஜீ தமிழ் தொலைகாட்சியில் ஒளிபரப்பான *செம்பருத்தி* என்ற தமிழ் சீரியலில் நடித்த பிறகு மிகவும் பிரபலமான நடிகையாகிவிட்டார். மேலும் இவர் பல விருதுகள், வாங்கி உள்ளார்..  

## வாழ்க்கை
ஷபானா, *ஹோலி கிராஸ் கான்வென்ட் பள்ளி* மும்பையில் படித்தார். சிக்கிம் *மணிப்பால் பல்கலைக்கழகம்* பட்டம் பெற்றவர். இவர் 2016-இல் சூர்யா தொலைக்காட்சியில் ஒளிபரப்பான *விஜயதசமி* என்ற மலையாள தொலைக்காட்சி தொடரில் அறிமுகமானார். தற்போது ஜீ தமிழ் தொலைகாட்சியில் ஒளிபரப்பாகும் *செம்பருத்தி* தொடரில் நடித்து, மக்கள் விரும்பும் கதாநாயகி ஆகி விட்டார். இவர் தீவிர விஜய் ரசிகர் ஆவர் இவர் 2021 நவம்பர் 11 ம் திகதி ஆரியன் என்பவரை 2021-ம் ஆண்டு காதலித்து திருமணம் செய்தார்.  

## தொடர்கள்
**-
! ஆண்டு
! தொடர்
! கதாபாத்திரம்
! அலைவரிசை**

| 2016 | விஜயதசமி | ஸ்ரீ தேவி | சூர்யா தொலைக்காட்சி |
| --- | --- | --- | --- |
| 2017 – 2022 | செம்பருத்தி | பார்வதி | ஜீ தமிழ் |
| 2023– முதல் | மிஸ்டர் மனைவி (தொலைக்காட்சித் தொடர்) | அஞ்சலி | சன் தொலைக்காட்சி |

## விருதுகள்
| ஆண்டு | விருது | பரிந்துரை | முடிவு |
| --- | --- | --- | --- |
| 2018 | *Behindwoods* தங்கப்பதக்கங்கள் | பிரபல நடிகை - தொலைக்காட்சி |  |
| ஆனந்த விகடன் விருதுகள் | சிறந்த நடிகை விமர்சகர் |  |  |
| 1வது ஜீ தமிழ் குடும்பம் விருதுகள் | விருப்பமான நடிகை மற்றும் சிறந்த ஜோடி (கார்த்திக் ராஜ் உடன்) |  |  |
| 2019 | கலாட்டா நட்சத்திர விருதுகள் 2019 | மக்களின் விருப்பமான நடிகை |  |
| 2வது ஜீ தமிழ் குடும்பம் விருதுகள் | விருப்பமான நடிகை மற்றும் சிறந்த ஜோடி (கார்த்திக் ராஜ் உடன்) |  |  |
| 2020 | 3வது ஜீ தமிழ் குடும்பம் விருதுகள் | விருப்பமான நடிகை மற்றும் சிறந்த ஜோடி (கார்த்திக் ராஜ் உடன்) |  |
# க. அர்ஜுனன்



**கட்டியண்ணன் அர்ச்சுனன்** (*K. Arjunan*, பிறப்பு: 22 செப்டம்பர் 1944) என்பவர் அனைத்திந்திய அண்ணா திராவிட முன்னேற்றக் கழகத்தைச் சேர்ந்த ஓர் இந்திய அரசியல்வாதி ஆவார்.  

## அரசியல்
இவர் 1980இல் தருமபுரி மக்களவைத் தொகுதியிலிருந்து, திராவிட முனேற்றக் கழகத்தின் சார்பில் இந்திய நாடாளுமன்றத்தின், மக்களவை உறுப்பினராகத் தேர்ந்தெடுக்கப்பட்டார். பின்னர் இவர் அதிமுகவில் இணைந்தார். இதற்குப் பிறகு 1991ஆம் ஆண்டு வீரபாண்டி தொகுதியில் இருந்து, சட்டமன்றத்திற்கு அதிமுக சார்பாக தேர்ந்தெடுக்கப்பட்டார். இதன்பிறகு தேமுதிகவில் இணைந்து பணியாற்றினார். பின்னர் தீபா பேரவையில் இணைந்தார். பிறகு மீண்டும் அதிமுகவில் இணைந்தார்.  

## இளமை
அர்ச்சுனன் 1944 செப்டம்பர் 22 அன்று சேலம் மாவட்டத்தின், மேட்டூர் வட்டம், எம். என் பட்டி கிராமத்தில் பிறந்தார். சென்னை இலயோலாக் கல்லூரியில், பி.எஸ்.சி பட்டம் பெற்றவர். இவர் 1969 நவம்பர் 24 இல் திருமணம் செய்து கொண்டார்.  

அர்ச்சுனன் 1967 முதல் 1978 வரை காவல் உதவி ஆய்வாளராகவும், 1978 முதல் 1979 வரை காவல் துணை ஆய்வாளராகவும் பணியாற்றினார்.
# தாதிபா மெர்வான்ஜி தலால்


**சர் தாதிபா மெர்வான்ஜி தலால் (Sir Dadiba Merwanji Dalal)** (1870 திசம்பர் 12 - 1941 மார்ச் 4) இந்திய வம்சாவளியைச் சேர்ந்த இவர் பார்சி இராஜந்திரி ஆவார். மேலும் இவர், பிரித்தனில் பணியமர்த்தப்பட்ட இரண்டாவது இந்தியத் தூதருமாவார்.  

இவர் பிரித்தன் 1921 புத்தாண்டு மரியாதை பட்டியலில் இந்திய சாம்ராச்சியத்தின் ஒழுங்கின் தோழராக நியமிக்கப்பட்டார். இந்திய அமைப்பின் உறுப்பினரான இவர், முதல் தூதர் சர் வில்லியம் ஸ்டீவன்சன் மேயர், முந்தைய ஆண்டில் இறந்தவுடன் 1923 சனவரியில் ஐக்கிய இராச்சியத்திற்கான இந்தியாவின் முதல் இந்தியத் தூதராக நியமிக்கப்பட்டார்.  

தலால் 1924 புத்தாண்டு மரியாதை பட்டியலில் வீரத்திருத்தகை ஆனார். அந்த ஆண்டின் இறுதியில் ஓய்வு பெற்றார். இவருக்குப் பிறகு சர் அதுல் சந்திர சாட்டர்ஜி இந்தியத் தூதராக நியமிக்கபட்டார். 1941 மார்ச் 4 இல், பிரான்சின் ஜெர்மன் ஆக்கிரமிப்பின் போது, பாரிஸ் அமெரிக்க மருத்துவமனையில் தனது 70 வயதில் இறந்தார். இவர் சர்ரேயில் உள்ள புரூக்வுட் கல்லறையின் பார்சி பிரிவில் அடக்கம் செய்யப்பட்டார்.
# ஆல்பியன் ராஜ்குமார் பானர்ஜி


**சர் ஆல்பியன் ராஜ்குமார் பானர்ஜி (Sir Albion Rajkumar Banerjee)** (1871 அக்டோபர் 10 &ndash; 1950 பிப்ரவரி 25) இவர் 1907 முதல் 1914 வரை கொச்சியின் திவானாகவும், 1922 முதல் 1926 வரை மைசூர் இராச்சியத்தின் திவானாகவும், 1927 முதல் 1929 வரை காஷ்மீரின் பிரதமராகவும் பணியாற்றிய ஒரு இந்திய அரசு ஊழியரும் மற்றும் நிர்வாகியுமாவார்.  

## ஆரம்பகால வாழ்க்கை மற்றும் கல்வி
ஆல்பியன் பானர்ஜி 1871 அக்டோபர் 10 அன்று இங்கிலாந்தின் தென்மேற்கு பகுதியில் உள்ள ஒரு நகரமான பிரிஸ்டலில் ஒரு பெங்காலி பிரம்ம குடும்பத்தில் பிறந்தார். இவர் கொல்கத்தா அருகே உள்ள பராநகரைச் சேர்ந்த பிரபல சமூக சீர்திருத்தவாதியும் தொழிலாளர் ஆர்வலருமான சசிபாதா பானர்ஜி மற்றும் அவரது மனைவி ராஜ்குமாரி பானர்ஜி ஆகியோரின் மகனாவார். பொதுச் சபை நிறுவனத்தில் படித்த இவர் கொல்கத்தா பல்கலைக்கழகத்தில் பட்டம் பெற்றார். பின்னர் ஆக்சுபோர்டில் உள்ள பல்லியோல் கல்லூரியில் முதுகலைப் பட்டம் பெற்றார்.  

## திருமணம்
இந்திய ஆட்சிப் பணியில் சேர்ந்த 7 வது இந்தியரான சர் கிருஷ்ணா கோவிந்த குப்தாவின் மகள் நளினி குப்தாவை மணந்தார்.  

## தொழில்

### நிர்வாகி
இவர் 1894 இல் இந்திய ஆட்சிப்பணித் தேர்வுகளை முடித்து, சென்னை மாகாணத்தில் உதவி ஆட்சியராக நியமிக்கப்பட்டார்.  

### அரசியல்
மே 1907 இல் கொச்சியின் திவானாக பானர்ஜி நியமிக்கப்பட்டு 1914 வரை பணியாற்றினார். அங்கு பணிபுரிந்த காலத்தில் *தி கொச்சின் ஸ்டேட் மான்யுவல்* என்ற கையேட்டை அறிமுகப்படுத்தினார்.  

திவான் விசுவேஸ்வரய்யாவின் கீழ் இவர் மைசூரில் அமைச்சராக சேர்ந்தார் . விசுவேஸ்வரயா திவான் பதவியை விட்டு விலகிய பின்னர், திவான் எம். காந்தராஜ் அர்சின் கீழ் முதல் உறுப்பினர் ஆனார். ஆனால் எம். காந்தராஜ் உர்சின் உடல்நலக்குறைவு காரணமாக, இவர் மைசூர் சேவையை முன்பே விட்டிருப்பார். ஆனால் அவர் ராஜினாமா செய்ததால் இவர் திவானாக முடிந்தது. இவர் 1922-26 க்கு இடையில் மைசூர் திவானாக பணியாற்றினார். இந்தச் சமயத்தில் இவர் 1924 காவிரி ஒப்பந்தத்தில் கையெழுத்திட்டார்.  

1927 இல் காஷ்மீர் பிரதமராக நியமிக்கப்பட்டார். டோக்ரா வம்சத்தில் பதவிக்கு வந்த பிந்தையவர்களின் ஆடம்பரமான வாழ்க்கை முறை குறித்த வேறுபாடுகளைத் தொடர்ந்து, 1929 ஆம் ஆண்டில் இவர் தனது பதவியை ராஜினாமா செய்தார். இது ஒரு ஏழை மக்களால் நீடித்தது. அவர் எழுதியது: